**ΕΡΤ2 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΣΑΒΒΑΤΟ 12/10/2024**

**----------------------------**

**17:00 ΒΑΡΔΙΑΝΟΣ ΣΤΑ ΣΠΟΡΚΑ - Επεισόδιο 1ο (Θα μεταδοθεί μόνο ένα επεισόδιο)**

**18:15 ΕΚΠΟΜΠΗ-ΑΦΙΕΡΩΜΑ ΣΤΟΝ ΜΙΜΗ ΠΛΕΣΣΑ Κ8 WEBTV ERTflix**

Στην επέτειο των 100 χρόνων από τη γέννηση του σπουδαίου **Μίμη Πλέσσα,** η **ΕΡΤ,** κάνει μία «βουτιά» στο **Αρχείο** της και παρουσιάζει σημαντικές στιγμές και μαρτυρίες του αείμνηστου συνθέτη.

Ο ίδιος περιγράφει το μονοπάτι της μουσικής του διαδρομής, ενώ άμεσοι συνεργάτες του συνθέτουν το μωσαϊκό του μοναδικού του χαρακτήρα.

Ανάμεσά τους, ο **Γιώργος Κατσαρός,** ο **Γιώργος Χατζηνάσιος** και η **Πόπη Αστεριάδη,** οι οποίοι μιλούν για εκείνον, μετά τον θάνατό του.

**Επιμέλεια εκπομπής:** Ματίνα Καλτάκη

**Έτος παραγωγής:** 2024

**19:00 ΣΥΝΑΥΛΙΑ: ΕΝΑΣ ΑΙΩΝΑΣ ΜΙΜΗΣ ΠΛΕΣΣΑΣ**

**-----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 Η ΚΥΡΙΑ ΝΤΟΡΕΜΙ (Ε) ημέρας**

**03:00 ΒΑΡΔΙΑΝΟΣ ΣΤΑ ΣΠΟΡΚΑ (Ε) ημέρας**

**04:00 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε) ημέρας**

**04:30 ΜΟΝΟΓΡΑΜΜΑ (Ε) ημέρας**

**05:00 ΓΕΥΣΕΙΣ ΠΟΥ ΜΑΣ ΑΝΕΒΑΖΟΥΝ ΜΕ ΤΟΝ ΕΪΝΣΛΙ (Ε) ημέρας**

**ΚΥΡΙΑΚΗ 13/10/2024**

**------------------------------**

**17:00 ΒΑΡΔΙΑΝΟΣ ΣΤΑ ΣΠΟΡΚΑ - Επεισόδιο 2ο (Θα μεταδοθεί μόνο ένα επεισόδιο)**

**18:30 ΕΞΩ ΑΠΟ ΤΟ ΚΑΔΡΟ:** **ΣΥΝΑΥΛΙΑ ΤΟΥ ΔΗΜΗΤΡΗ ΠΑΠΑΔΗΜΗΤΡΙΟΥ ΣΤΟ ΩΔΕΙΟ ΗΡΩΔΟΥ ΑΤΤΙΚΟΥ (Μ) GR live streaming**

Στη σκηνή του **Ωδείου Ηρώδου Αττικού** ανέβηκε την Πέμπτη 16 Ιουνίου 2022, ο μεγάλος Έλληνας συνθέτης **Δημήτρης Παπαδημητρίου,** για να μας παρουσιάσει μια αντιπροσωπευτική επιλογή τραγουδιών, σε μια μοναδική συναυλία, ειδικά σχεδιασμένη για το Φεστιβάλ Αθηνών Επιδαύρου 2022.

Μαζί του οι **Κώστας Μακεδόνας, Γιώτα Νέγκα, Βερόνικα Δαβάκη και Γιώργος Φλωράκης,** οι πρωταγωνιστές του «Moby Dick The Musical**», Μπάμπης Βελισσάριος, Θοδωρής Βουτσικάκης**και**Αιμιλιανός Σταματάκης,**αλλά και ο **Αργύρης Μπακιρτζής.**

Το πρόγραμμα της συναυλίας του στο Ωδείο Ηρώδου Αττικού περιλαμβάνει ένα πανόραμα του έργου του με τις μεγάλες επιτυχίες του. Παρουσιάζει, επίσης, για πρώτη φορά σε ζωντανό κοινό, τραγούδια που στο διαδίκτυο έτυχαν πολύ μεγάλης υποδοχής όπως «Ο Μεγάλος Αιρετικός», αλλά και κρυμμένα μαργαριτάρια που θα παιχτούν για πρώτη φορά σε συναυλίες.

Ιδιαίτερη εντύπωση προκαλεί, επίσης, η σημαντική παρουσία του σπουδαίου Αργύρη Μπακιρτζή σε μια συμμετοχή – έκπληξη.

Η επιλογή των τραγουδιστών δεν είναι καθόλου τυχαία, αφού όλοι αποτελούν για τον συνθέτη ιδανικούς ερμηνευτές για τα παλαιότερα και τα νέα τραγούδια του. Ο Κώστας Μακεδόνας και η Γιώτα Νέγκα, ως νεότεροι στην οικογένεια ερμηνευτών του συνθέτη, είναι στα άμεσα σχέδια δισκογραφικής συνεργασίας. Οι δε Γιώργος Φλωράκης και Βερόνικα Δαβάκη είναι απαράμιλλοι πρωτογενείς ερμηνευτές μεγάλου μέρους του ρεπερτορίου του.

Ο ίδιος ο συνθέτης διευθύνει ένα 13μελές σύνολο εξαιρετικών μουσικών, που αποκαλύπτουν δεξιοτεχνικά τις λεπτές διαβαθμίσεις της μουσικής του και τα πλούσια, καλειδοσκοπικά ηχοχρώματά του.

Μια ξεχωριστή συναυλία υψηλής αισθητικής, με ανεξίτηλες μελωδίες, σπουδαίο ποιητικό λόγο και υπέροχες ερμηνείες, με το κύρος ενός από τους κορυφαίους συνθέτες μας.

**21:00 ΞΕΝΗ ΤΑΙΝΙΑ: GHOSTBUSTERS AFTERLIFE (Αλλαγή ώρας)**

**23:00 ΞΕΝΗ ΣΕΙΡΑ: Η ΜΙΚΡΗ ΤΥΜΠΑΝΙΣΤΡΙΑ (Αλλαγή ώρας)**

**01:00 Η ΕΞΑΦΑΝΙΣΗ ΤΟΥ ΤΖΩΝ ΑΥΛΑΚΙΩΤΗ (Αλλαγή ώρας)**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**03:00 ΒΑΡΔΙΑΝΟΣ ΣΤΑ ΣΠΟΡΚΑ (Ε) ημέρας**

**04:00 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε) ημέρας**

**05:00 ΓΕΥΣΕΙΣ ΠΟΥ ΜΑΣ ΑΝΕΒΑΖΟΥΝ ΜΕ ΤΟΝ ΕΪΝΣΛΙ (Ε) ημέρας**

**Από τη ΔΕΥΤΕΡΑ 14/10/2024, στη ζώνη των 19:00 θα μεταδίδεται σε επανάληψη η εκπομπή «ΤΑ ΤΡΑΓΟΥΔΙΑ ΤΗΣ ΟΘΟΝΗΣ» (Ε) Κ8 W**

**Μουσική σειρά με τραγούδια του ελληνικού κινηματογράφου.**

Τα τραγούδια που χορέψαμε, η μουσική που λατρέψαμε και οι ταινίες που αγαπήσαμε συναντώνται σε μια εκπομπή.

Κλασικές μελωδίες, διαχρονικές επιτυχίες που δημιούργησαν τα «ιερά τέρατα» της εποχής, όπως οι Μίκης Θεοδωράκης, Μάνος Χατζιδάκις, Σταύρος Ξαρχάκος, Μίμης Πλέσσας, Γιώργος Χατζηνάσιος, Νίκος Μαμαγκάκης κ.ά., ερμηνεύονται από μεγάλες φωνές του σήμερα και μας ταξιδεύουν στη χρυσή εποχή του ελληνικού κινηματογράφου.

**Αρχισυνταξία:** Νάντια Ρηγάτου  
**Μουσική επιμέλεια:** Γιάννης Χριστοδουλόπουλος  
**Executive producer:** Μιχάλης Δεναξάς   
**Οργάνωση παραγωγής:** Μαρία Κάμινα

**Σκηνοθεσία:** Νίκος Θεοδοσόπουλος

**ΔΕΥΤΕΡΑ 14/10/2024, στις 19.00: «ΤΑ ΤΡΑΓΟΥΔΙΑ ΤΗΣ ΟΘΟΝΗΣ» (Ε) Κ8 W**

**Eπεισόδιο 1ο.** Τις μεγάλες επιτυχίες ερμηνεύουν στο πλατό η **Δέσποινα Ολυμπίου,** ο **Κώστας Μακεδόνας** και η **Γιώτα Νέγκα.**

**ΤΡΙΤΗ 15/10/2024, στις 19.00: «ΤΑ ΤΡΑΓΟΥΔΙΑ ΤΗΣ ΟΘΟΝΗΣ» (Ε) Κ8 W**

**Eπεισόδιο 2ο.** Τα αγαπημένα λαϊκά τραγούδια της οθόνης επιστρέφουν στην τηλεόραση σε μια εκπομπή αφιερωμένη στις κινηματογραφικές επιτυχίες που «ντύθηκαν» με τον ήχο του μπουζουκιού και άφησαν εποχή.

Η **Μαρία Λεκάκη** παρουσιάζει αξέχαστες μελωδίες και διαχρονικά τραγούδια από τη χρυσή εποχή του ελληνικού κινηματογράφου.

Ένα ταξίδι στον χρόνο με την παρουσίαση μεγάλων ερμηνευτών του λαϊκού πενταγράμμου που έκαναν την εμφάνισή τους στο κινηματογραφικό πανί.

Τις μεγάλες επιτυχίες ερμηνεύουν στο πλατό ο **Δημήτρης Μπάσης** και ο **Στέλιος Διονυσίου.**

**ΤΕΤΑΡΤΗ 16/10/2024, στις 19.00: «ΤΑ ΤΡΑΓΟΥΔΙΑ ΤΗΣ ΟΘΟΝΗΣ» (Ε) Κ8 W**

**Eπεισόδιο 3ο: «Νάντια Μπουλέ, Ελένη Πέτα, Γιώργος Περρής»**

**ΠΕΜΠΤΗ 17/10/2024, στις 19.00: «ΤΑ ΤΡΑΓΟΥΔΙΑ ΤΗΣ ΟΘΟΝΗΣ» (Ε) Κ8 W**

**Eπεισόδιο 4ο.** Τραγούδια του κεφιού που μας χάρισαν σπουδαίοι δημιουργοί, αλλά και ερμηνευτές μας προτείνονται για ένα ανεπανάληπτο μουσικό βράδυ.

Η **Μαρία Λεκάκη** παρουσιάζει αγαπημένες σκηνές διασκέδασης του ελληνικού κινηματογράφου, ενώ ο **Κώστας Μακεδόνας** και η **Γιώτα Νέγκα** τραγουδούν μεγάλες κινηματογραφικές επιτυχίες σε ενορχήστρωση του **Γιάννη Χριστοδουλόπουλου.**

**ΠΑΡΑΣΚΕΥΗ 18/10/2024, στις 19.00: «ΤΑ ΤΡΑΓΟΥΔΙΑ ΤΗΣ ΟΘΟΝΗΣ» (Ε) Κ8 W**

**Eπεισόδιο 5ο.** Η συγκεκριμένη εκπομπή είναι αφιερωμένη στις μεγάλες λαϊκές κινηματογραφικές επιτυχίες.

Η **Μαρία Λεκάκη** μάς θυμίζει αξέχαστες στιγμές διασκέδασης του ελληνικού κινηματογράφου, ενώ ο **Κώστας Καραφώτης,** η **Ασπασία Θεοφίλου** και ο **Γιάννης Κάραλης** ερμηνεύουν διαχρονικές μουσικές επιτυχίες που έχει ενορχηστρώσει ο **Γιάννης Χριστοδουλόπουλος.**